כמעט מפורסמים (מחזמר)

כמעט מפורסמים (באנגלית: Almost Famous) הוא מחזמר עם מוזיקה מאת טום קיט , מילים מאת קמרון קרואו וקיט ותסריט מאת קרואו. המחזמר מבוסס על סרט בעל אותו שם משנת 2000, שנכתב ובוים על ידי קרואו.

המחזמר מספר את סיפורו של נער שהופך לעיתונאי מטעם מגזין הרולינג סטון בשנות ה-70 (מבוסס באופן רופף על חייו של קרואו).

המופע הופיע לראשונה בסן דייגו בתיאטרון The Old Globe  ב-2019. ההצגות המקדימות החלו ב-13 בספטמבר והופעת הבכורה התקיימה ב-27 בספטמבר. המופע רץ עד 27 באוקטובר 2019.

"כמעט מפורסמים" הוצג לראשונה בברודוויי ב-3 בנובמבר 2022, בתיאטרון ברנרד ב. ג'ייקובס  וקיבל בעיקר ביקורות שליליות. רוב השחקנים מההפקה בסן דייגו שבו לגלם את תפקידיהם בהפקה בברודוויי. ההצגות המקדימות החלו ב-3 באוקטובר. ההפקה נסגרה ב-8 בינואר 2023 לאחר 30 הצגות מקדימות ו-77 הופעות רגילות.

תקציר 
השנה היא 1973 והכל קורה. לד זפלין הוא המלך, ריצ'רד ניקסון הוא הנשיא וויליאם מילר, האידיאליסט בן ה-15, הוא עיתונאי מוזיקה שאפתן. כשמגזין הרולינג סטון שוכר אותו כדי להתלוות ללהקה עולה, וויליאם נדחף לקרקס הרוקנרול, שם מתנגשים אהבתו למוזיקה, הכמיהה שלו לידידות והיושרה שלו כסופר. "כמעט מפורסמים" הוא על בחור צעיר שמוצא את מקומו בעולם ובדמויות הבלתי נשכחות שהוא פוגש בדרך. זוהי חגיגה של קהילה, משפחה, הערצה וכוחה של המוזיקה.

תפקידים וצוות שחקנים ראשי

פרסים ומועמדויות

ברודווי

ראו גם 
 כמעט מפורסמים
 קמרון קרואו
 ג'ימי פאלון

קישורים חיצוניים 
 כמעט מפורסמים האתר הרשמי
 כמעט מפורסמים באתר Playbill
 כמעט מפורסמים באתר Broadway.com

הערות שוליים 

מחזות זמר מבוססי סרטים
מחזות משנות ה-2010
מחזות זמר